Osnovna škola Kozala

Rijeka

Rijeka, 10.1.2022.

KLASA:600-04/22-03/2

URBROJ:2170-55-01-22-02

Zapisnik sa sastanka Školskog odbora

Vrijeme: 10.1.2022. u 17,30 sati u prostorima Osnovne škole Kozala

Prisutni: Jasmina Rajković, Elizabeta Rubinić, Dragan Basta, Darko Đekić , ispričali su se: Lara Vlahović, Klara Car

Renata Dubravac Okretič zatražila je od predsjednice Školskog odbora izuzeće s ove sjednice i nije bila prisutna.

Radu školskog odbora prisustvovala je i ravnateljica škole Kim Anić. Tajnica Ena Kaurin odsutna je zbog bolesti i svojstvo zapisničara preuzela je ravnateljica škole.

Dnevni red:

1. Usvajanje zapisnika s prethodne sjednice
2. Otvaranje dospjelih prijava na natječaj za ravnatelja/icu ( pregledavanje natječajne dokumentacije te utvrđivanje pravovremenosti i potpunosti prijava, utvrđivanje kandidata koji ispunjavaju nužne uvjete, vrednovanje dodatnih kompetencija potrebnih za ravnatelja, rangiranje kandidata po bodovima, utvrđivanje liste dva najbolja kandidata
3. Ostalo

Ad.1

Prisutni su potvrdili vjerodostojnost zapisnika sa prethodne sjednice Školskog odbora održane 20.12.2021.

Ad.2

Jasmina Rajković utvrdila je broj prisutnih članova Školskog odbora i predložila postupak prema točki 1. Dnevnog reda. Pripremljena je lista s podacima o ispunjenosti uvjeta za pristupanje natječaju i pravovaljanost dostavljene dokumentacije ( u privitku ). Članovi Školskog odbora bili su suglasni s predloženim postupkom.

Na natječaj su pristigle dvije zamolbe do završetka natječaja ( 3.1.2022.), nakon završetka natječaja poštom nije pristigla nijedna druga zamolba.

Prva zamolba pristigla 29.12.2022. je zamolba Renate Dubravac Okretič. Provjerom uvjeta za pristupanje natječajnom postupku ustanovljeno je da su svi uvjeti ispunjeni ( više od 8 godina radnog iskustva , sveučilišni diplomski studij , položen stručni ispit i nema zapreka za zapošljavanje prema članku 106. ZOOO u OŠ i SŠ ). Gospođa Renata Dubravac Okretič predala je u svojoj dokumentaciji preslike slijedećih dokumenata: vlastoručno potpisanu zamolbu, životopis, dokaz o državljanstvu, dokaz o stručnoj spremi , potvrdu o položenom stručnom ispitu , dokaz da se ne vodi kazneni postupak , potvrdu o vrsti poslova i trajanju radnog odnosa , potvrdu HZMO o stažu i program rada za mandatno razdoblje 2022.-2027. Sva navedeno je pravovaljano.

Renata Dubravac Okretič dostavila je dokaz o poznavanju stranog jezika ( 1 bod),dokaz o posjedovanju osnovnih digitalnih vještina 81 bod) i dokaz o iskustvu rada na projektima ( 1 bod ). Ukupno ima 3 boda.

Navedena kandidatkinja ima uvjete iz natječaja, ima potrebne dokumente , 3 boda i nema zapreke za provođenje izbornog postupka za navedenu kandidatkinju.

Druga zamolba pristigla je 30.12.2021. je zamolba Mladena Župana.

Provjerom uvjeta za pristupanje natječajnom postupku ustanovljeno je da su svi uvjeti ispunjeni ( više od 8 godina radnog iskustva , sveučilišni diplomski studij , položen stručni ispit i nema zapreka za zapošljavanje prema članku 106. ZOOO u OŠ i SŠ ). Gospodin Mladen Župan predao je u svojoj dokumentaciji preslike slijedećih dokumenata: vlastoručno potpisanu zamolbu, životopis, dokaz o državljanstvu, dokaz o stručnoj spremi , potvrdu o položenom stručnom ispitu , dokaz da se ne vodi kazneni postupak , potvrdu o vrsti poslova i trajanju radnog odnosa , potvrdu HZMO o stažu i program rada za mandatno razdoblje 2022.-2027. Sva navedeno je pravovaljano.

Mladen župan dostavio je dokaz o poznavanju stranog jezika ( 1 bod),dokaz o posjedovanju osnovnih digitalnih vještina 81 bod) i dokaz o iskustvu rada na projektima ( 1 bod ). Ukupno ima 3 boda.

Navedeni kandidat ima uvjete iz natječaja, ima potrebne dokumente , 3 boda i nema zapreke za provođenje izbornog postupka za navedenu kandidatkinju.

Školski odbor uputit će Učiteljskom Vijeću, Zaposleničkom vijeću i Vijeću roditelja listu s dva kandidata ( 1. Dubravac Okretič Renata i 2. Župan Mladen ).

Izlaganje programa rada za svakog kandidata na vijećima je u okviru 15- 20 minuta.

Vrijeme predviđeno za raspravu je 30 minuta ukupno nakon izlaganja oba kandidata.

Vijeća trebaju dostaviti svoje zaključke o izabranom kandidatu Školskom odboru do 17.1.2022. kada će se održati sjednica Školskog odbora na kojoj će se kandidati predstaviti Školskom odboru.

Zaključak:

Školski odbor upućuje na razmatranje Učiteljskom vijeću, zaposleničkom vijeću i vijeću roditelja listu kandidata za izbor ravnatelja Osnovne škole Kozala:

1. Dubravac Okretič Renata
2. Župan Mladen

Kandidati će biti obaviješteni o vremenu prezentacije programa. Programe prezentiraju u vremenu od max. 20 minuta.

Ad.3.

Jasmina Rajković izvijestila je prisutne o nalazu i rješenju Prosvjetne inspekcije u vezi nadzora obavljenog 19.11.2021. Prema Rješenju naređuje se Osnovnoj školi Kozala da donese odluku o osnivanju stručnog tima sukladno odredbama čl.4 Pravilnika o osnovnoškolskom odgoju i obrazovanju darovitih učenika, donese odluku o zahtjevu roditelja učenika P.K.L. sukladno odredbi članka 3. ZOOO u OŠ i SŠ, organizira sastanak svih dionika na temu rada s učenikom P.K.L., ustroji dokumentaciju o darovitom učeniku P.K.l. sukladno odredbama članka 11. Pravilnika o osnovnoškolskom odgoju i obrazovanju darovitih učenika i unese u e-dnevnik podatke propisane odredbom članka 9. pravilnika o pedagoškoj dokumentaciji i evidenciji te javnim ispravama u školskim ustanovama. Rok izvršenja je 15 dana. Dio poslova je odrađen ali nije proveden kao upravni postupak i potrebno je provesti isti na odgovarajući način.

Ukoliko se donese odluka koja je u skladu s mišljenjem MZO-a o polaženju nastave potrebno je provesti praćenje izvršenja iste i obavještavanje nadležnih institucija o načinu rada i postupanja s učenikom P.K.L.